Raisan blogi: toukokuuta 2006
Aikamoinen viikonloppuhan tämä on ollut. Vai mitä sanotte näistä:Villasukka. Aloitettu lauantaina synttärivierailulle ajellessa, pikku Veera täytti 6 vuotta. Aloitettu varpaista, pitsipäällinen langankierto-2 yhteen -vaihtelua. Kantapää vahvistettu ja katsotaan sitten mitä tapahtuu tuohon varteen päästessä. Inspiraatiota saatu monelta suunnalta.Tonnikalajuustopasta, tarjoillaan ihanasta Teema-kulhosta maitolasillisen kera, ihanalta pinkiltä suosikki- tarjottimeltani! Ja massu täynnä taas jaksaa kannustaa...Leijonat ja huippupeli, tuloksena ansaittu MM-pronssimitali!! Kanadaa vastaan ja peli päättyi 5-0!Ja parasta tietenkin, LORDI!! Kaikkien aikojen pistevyöryllä ja kaikkien aikojen Suomen edustuskappaleella euroviisuvoitto tuli Suomeen että pätkähti, samoin kuin Lordin epäilijöille hyvä näpäytys! Itse uskoin Lordin voittoon tai vähintään parhaaseen sijoitukseen Suomen euroviisuhistoriassa ikinä, ja luulenpa että näin nuorisokin on taas kiinnostunut euroviisuista.Lordi inspiroi paitsi Tekele ja Tuunaus -blogin kirjoittajia, myös minua. Ajatuksissa siintelee halpis-H&M-paidat ja kangasvärit... Hieno on kyllä tuo Tuunauksenkin suunnitelma...Ja tässähän pitää ruveta miettimään, josko ensi vuonna menisi sitten todistamaan noita euroviisuja ihan paikanpäälle Helsinkiin(?).
Käytiin nimittäin viikonloppuna Virossa firman porukalla. Lankakauoissa en käynyt, koska oli tuota muutakin porukkaa. Marketeissa yritin katsella lankaosastoja, mutta en löytänyt kuin yhden. Sielläkin oli onneton valikoima, vain paria erilaista puuvillaa, mm. säästökeriä. En ostanut siis reissusta lankaa, ja se vähän harmittaa, mutta kyllä sieltä nyt jotain tuliaisia löytyi....=) Reissuun lähdimme perjantaiaamuna ja takaisin tulimme myöhään sunnuntaina /aikaisin maanantaina.Kotiin palattua postilaatikosta löytyi yllätys, eli palkinto vierailustani Niinan blogissa, kun satuin olemaan 50 000. Kiitos! Paketissa oli pehmeää sinapinkeltaista excellent-lankaa ja ihanan pehmeää viininpunaista debbie blissin cashmerino aran -lankaa sekä kissakortti. Ihana lahja!Olen miettinyt että pitäisi tehdä farkkuhame jostain vanhoista farkuista. Ostin sitä varten kirppikseltäkin yhdet farkut, ja kaappeja kaiveltuani löysin myös yhdet omat, ruskeat. Noissa ruskeissa on vähän omituinen leikkaus ja aika kapeat lahkeet, joten niitä ei tule hirveästi käytettyä, mutta niissä olisi vetoketju valmiina sivussa ja upea kirjailu tuossa alaselässä. Aika hyvää hameainesta siis.Malli on kuitenkin vielä harkinnassa, koska en pidä niistä farkut-hameeksi-ohjeista, joissa se haara taitetaan silleen hameen eteen... ja haluaisin tähän ehkä jotain rimpsua ja/tai farkkusaumat eteen koristeeksi... Katsotaan. En ole ihan varma raaskinko kuitenkaan tehdä noista omista ruskeista, mitäs mieltä te olette?
No niin, pitkästä aikaa. Otsikko jo lupailee, ja totta se on: ympyrätakki on täten tänä iltana Donaldin ohjelman aikana ja sen jälkeen pingoitettu. Reilu puoltoista tuntia siinä meni, no tämä on eka kerta kun koskaan pingotan mitään.... Hirveästi joutuu venyttämään sitä työtä pingottaessa! Pelotti melkein.... Ei siitä ihan metriä halkaisijalta tullut, vaikka kuinka venytin, se on n. 80 senttiä. Pingotusalustana toimii vierasvara- patjamme, jonka leveys 120 cm.Täytyy sanoa että en kyllästynyt tuohon neuleeseen loppuvaiheessa- kaan, vaikka silmukoita on huima määrä viimeisillä kierroksilla. Olen jo suunnitellut että teen toisenkin, eri värisen. Hyvä etten jo aloittanut sitä.... =)Tutustuin taas vähän myös kangasvarastooni, jonka olemassaolon olin jo melkein unohtanut... Jos tekisi jonkun kivan kesähameen kun sellaisia tosi kivoja on muissakin blogeissa näkynyt... No katsotaan mitä tapahtuu, tuon ympyrätakin hihat pitää kuitenkin vielä tehdä.
Poistetaan tämä testitulos, kun se on niin hidaskin.-------------------------------------------------------------Niinushkan innoittamana testasin minäkin itseni. Tässä tulos:---------Jee!
Mee-iit-sii-pä on kesälomalla! hiphjei!" oikeesti koulu loppui jo 25.4. ja koulun loppumista olen ehtinyt juhlia jo monta kertaa! 24. päivä kun viimeinen virallinen koe oli ohi.... 25. päivä kun viimeiset tunnit oli ohi.... no sitten oli vappu, opiskelijoitten juhla, jolloin taas juhlittiin. ja tänään kun oli yksi lisätentti joka meni helposti läpi ja sillä suorituksella tuli vielä hurrrjasti opintopisteitä! enää perjantaina toinen lisätentti ja sitten taas juhlitaan koulun loppumista! yay! =)no okei, hei rauhotu jooko vähän välillä. ympyrätakki alkaa olla loppusuoralla sen ympyrän osalta, sitten puuttuu enää hihat joitten uskon olevan lastenleikkiä tuohon itse ympyrään verrattuna. itsestään ilmestyviä silmukoita on enemmän kuin laki sallii! työ näyttää edelleen jättiläisbaskerilta, joten ei kuvaa siitä tällä kertaa.Neuvoa tulinkin tänne kysymään: jos sattuisi käymään niin, että näitten virma lähtis käymään henkilökunnan virkistysreissulla Virossa, niin missäs siellä keskustan alueella (suurinpiirtein) olis hyviä ja edullisia lankakauppoja? ja mitä lankoja erityisesti kannattaisi Suomen puolelle tuoda? kertokaa hyvät kanssaneulojat. Kaikki työkaverini odottavat innoissaan pääsevänsä hiplailemaan virolaisia lankakeriä.... ;)